**1**

**Зычныя [д] – [дз], [т] – [ц], іх вымаўленне і правапіс**

 Мэта: пазнаёміць вучняў з адметнай рысай беларускай мовы – дзеканнем і цеканнем, правіламі адлюстравання гэтай моўнай з’явы на пісьме, навучыць адрозніваць гукі [дз] ,[ц] ад адпаведных [д], [т] у рускай мове; развіваць арфаграфічную пільнасць, паўтарыць пастаноўку знакаў прыпынку пры простай мове; выхоўваць цікавасць да беларускай мовы.

 ЭПІГРАФ: Сама гісторыя штурхае на прызнанне, на павагу, на захапленне багаццем і прыгажосцю беларускай мовы. І нават тыя,што адышлі ад яе, рана ці позна вяртаюцца да звонкага “дзе” і густога “чаго”.

У.Караткевіч

ХОД УРОКА

 Добры дзень! Я рада вітаць усіх прысутных.

Тэма нашага ўрока : “Зычныя д – дз, т – ц, іх вымаўленне і правапіс”.

На ўроку мы з вамі пазнаёмімся з адметнай рысай беларускай мовы – дзеканнем і цеканнем, пастараемся навучыцца адлюстроўваць гэту моўную з’яву на пісьме.

 Вы заўважылі , дзеці, што ўрок наш незвычайны. Ён адкрыты. Справа ў тым, што зараз у гімназіі – Тыдзень беларускай мовы. Дадзенае мерапрыемства праводзіцца ў канцы лютага неспраста. Справа ў тым, што 21 лютага – Міжнародны дзень роднай мовы. Прапанавала абвясціць гэта свята невялікая азіяцкая краіна Бангладэш: там 21 лютага 1957 года, адстойваючы сваё права вучыцца на роднай мове, загінулі пяць студэнтаў.

 У нашым рознагалосым свеце больш за шэсць тысяч моў. Палова з іх пад пагрозай знікнення. Іменна для іх захаання ЮНЕСКА і абвясціла дзень роднай мовы. І нам, жыхарам Беларусі, таксама трэба задумацца аб лёсе нашай мовы. У сувязі з гэтым выхаваўчая мэта нашага ўрока гучыць так: выхоўваць цікавасць да роднай мовы. І я зачытаю эпіграф да ўрока.

**І. Зараз мы паўторым пройдзены матэрыял**

**1)** Дзеці , пакуль вы былі на матэм, у клас прыйшоў першакласнік. Магчыма, ён не вывучаў яшчэ раздзелы мовазнаўства, ён зрабіў такія

**2**

суадносіны : лічыць, што фанетыка – гэта правапіс. Гэта так? Давайце разбяромся.

**2)** Франтальнае апытванне.

– Колькі ў бел мове галосных гукаў? (6)

* Зычных ? (39)
* Якія галосныя абазначаюць два гукі? (е, ё, ю, я, і)
* У якіх пазіцыях?
* Якія гукі называюцца глухімі? *(Зычныя гукі, якія ўтвараюцца толькі з шуму без удзелу голасу, называюцца глухімі)*
* Якія гукі называюцца звонкімі? *( Зычныя гукі, якія ўтвараюцца з шуму пры ўдзеле голасу, называюцца звонкімі)*
* Назавіце парныя па звонкасці-глухасці.
* Якія гукі называюцца санорнымі? *(Санорныя зычныя гукі складаюцца з голасу і шуму, пры гэтым голас выразна пераважае над шумам).*
* Назавіце санорныя гукі.
* Назавіце свісцячыя гукі.
* Якія гукі адносяцца да шыпячых?

**3)** Ну а зараз высветлім, наколькі вы ўважлівыя. Паслухайце інсцэніраваны дыялог.

-Добры дзень, доктар!

-Дзень добры! Што цябе турбуе, дзяўчынка?

-Зуб баліць.

-Ну сядай у крэсла, зараз паглядзім. Скажы “А-а-а!”

-Чаму сказаць літару “А”? Я і іншыя літары ведаю.

І ўвогуле, ой, не-не-не..

-Куды ж вы, пацыентачка?!

 Што блытае дзяўчынка? *(Мы вымаўляем гукі, а не літары).*

**ІІ. Тлумачэнне новай тэмы**

**4)** Вучань запісвае на дошцы пары слоў:

Згода – у згодзе, іду – ідзём, студзень – сцюжа, вада – вадзяны, мост – мосцік, пяты – пяць, два – дзве.

**5)** *На канцы праменьчыкаў вучні запісваюць літары, гукі, дзе адбываецца пераход д у т і дз у ц.*

**3**

Такая фанетычная з’ява называецца дзеканне і цеканне.І па гэтай з’яве вельмі лёгка пазнаюць нас, беларусаў.

**6)** Пра гук [дз] пісаў Васіль Вітка.

 ***Уласцівае нашай мове спалучэнне дзвюх літар дз (д+з). Яны як родныя сёстры-блізняты. А паслухайце, як яны спяваюць разам, дуэтам: дзень! Для нашага слыху гэта як гук тонка нацятай струны. Дзень! І наша вуха ўжо ўлавіла і звон сонечнай цішыні летняга дня, і прастору чыстага высокага неба, і нават палёт пчалы, якая з жоўтым пылком на ножках вяртаецца з поля ў родны вулей: дз, дз, дзень.***

 ***Дзіва! – скажаце вы. І сапраўды, у самім слове – дзіва. Жывое дзіва мілагучнасці, дзіва музыкі слова.***

Думаю: вы заўважылі, што вымаўляецца гук дз разам, мы не павінны аддзяляць д і з.

**6)** на дошцы запісаны словы, тлумачу, як вымаўляць

*дзіва, дзень, дзённік,*

*але падземны, падзагаловак*

**ІІІ. Замацаванне**

**7)**  Практ. 45

**8)** Юля Радкевіч чытае верш Р Барадуліна “Як стаў заяц даўгавухі”.

Вучні пасля праслухвання называюць словы са з’явамі дзекання і цекання.

**9)** Практ. 30

Якая асноўная думка тэксту?

*(Асноўная думка сфармулявана ў апошнім сказе)*

**10)**  Тэме роднай мовы прысвечаны і радкі, змешчаныя на дошцы.

Вучні чытаюць, устаўляюць прапушчаныя літары, называюць словы з дзеканнем і цеканнем.

**11)** Практ. 260

Вучні запісваюць выказванні як сказы з простай мовай.

Уладзімір Дубоўка гаварыў : “Жыць з людзьмі, сустракаючыся з імі штодня, і не ведаць іх мовы – гэта значыла б прызнацца ў сваёй бяздарнасці.”

“Глупствам з’яўляецца пагарджаць мовай адной краіны, а словы другой узносіць пад неба”,-- пісаў Сымон Будны.

**4**

**12)**  Чытаю загадкі, вучні запісваюць адказы ў сшыткі.

1. Адгадайце, што за лекар

У лясах жыве спрадвеку,

Лечыць летам і зімой

Дрэвы дзюбаю сваёй. *(Дзяцел)*

2. І дзень ішоў, і ноч ішоў.

А з месца нават не зышоў. *(Галзіннік)*

3.Ад сонца нараджаецца

За ўсімі ён ганяецца

Як толькі сонца зойдзе

Яго ніхто не знойдзе *(Цень)*

4. Ён над вуліцай лятае,

З намі ў хованкі гуляе.

Падмяце мятлою смецце.

І засне ў кювеце … *(Вецер)*

5. Ля дарогі шарык белы.

Вецер дзьме, а шарык цэлы.

А як дзьмухнуць хлапчукі –

Пух ляціць ва ўсе бакі *(Дзьмухавец)*

*Вучні абменьваюцца сшыткамі: правяраюць, ці правільна напісалі словы аднакласнікі.*

**VI. Падагульненне**

**13)** Вучні адказваюць на пытанні

**--** Калі гукі д, т пераходзяць у дз, ц?

**-**- Як называюцца такія фанетычныя з’явы?

**14)**  Дамашняе заданне: №7, практ. 49

**VII. Падвядзенне вынікаў урока**

**15)** Выстаўленне і каменціраванне адзнак

**16)** Заключнае слова